section_heading: Fotoelektrična mjerenja
paragraph_text: Fotoelektrična mjerenja su fizikalno-kemijski analitički postupci koji se temelje na mjerenju fotostruje (fotoelektrični učinak) što nastaje kada svjetlost koja prođe kroz ispitivanu supstanciju pada na fotoćeliju. Na taj su način izgrađeni mnogi mjerni instrumenti u modernim laboratorijima (spektrofotometri, kolorimetri, fluorometri i drugi), a fotoelektrična mjerenja ubrajaju se danas u one postupke koji se najviše upotrebljavaju u kemijskoj analizi.<ref> fotoelektrična mjerenja, "Hrvatska enciklopedija", Leksikografski zavod Miroslav Krleža, www.enciklopedija.hr, 2020., pristupljeno 5. 1. 2021.